પોલીસ પાસેથી પ્રાપ્ત થતી માહિતી અનુસાર ખંભાત તાલુકાના નાના કલોદરામાં મહેશ્વરી સોસાયટીમાં રહેતી આશાબેન જીતુભાઈ પટેલ ઉ. વ. ૨૫ નામની યુવતીએ આજે સવારે કોઈ અગમ્ય કારણોસર ગળેફાંસો ખાઈ આત્મહત્યાનો પ્રયાસ કરતા તેણીને સારવાર માટે ખંભાતની કાર્ડીયાક હોસ્પિટલમાં ખસેડાઈ હતી જ્યાં ડોક્ટરે તેણીને તપાસીને મૃત જાહેર કરી આ બનાવ અંગે હોસ્પિટલના તબીબે ખંભાત શહેર પોલીસને યુવતી ગળેફાંસો ખાઈ ગઈ હોવાથી તેણીનું મોત નિપજ્યું હોવાનું જણાવતા પોલીસે અપમૃત્યુની નોંધ લઈ મૃતદેહને પોસ્ટમોર્ટમ કરવા માટે મોકલી આપ્યો હતો પરંતુ મોડી સાંજે જાહેર થયેલા પોસ્ટમોર્ટમ રીપોર્ટમાં તેણીનું મોત ગળેફાંસો ખાવાથી નહી પરંતુ અન્ય કારણોથી થયું હોવાનું સ્પષ્ટ થતા પોલીસને યુવતીનું શંકાસ્પદ મોત લાગતા તેણીના વિશેરા લઈ એફએસએલમાં મોકલી આપ્યા હતા.